Mawar Rashid

Wan Mawar Shaputri Wan Abdul Rashid atau lebih dikenali sebagai Mawar Rashid (lahir 3 April 1995) ialah seorang pelakon, usahawan dan model wanita Malaysia. Kerjayanya bermula selepas menjadi salah seorang peserta Dewi Remaja 2014/2015.

Kehidupan awal
Beliau dilahirkan pada 3 April 1995 di Kota Bharu, Kelantan. Beliau mempunyai darah campuran Melayu dan Siam. Beilau juga fasih berbahasa Melayu dan Thai.

Kerjaya
Mawar Rashid memulakan kerjaya pemodelan sebagai peserta pertandingan Dewi Remaja 2014/15 bersama-sama dengan Raysha Rizrose, Puteri Aishah, Mimi Lana, Deeba Halil, Balqish Maarif, Fify Azmi dan Syamim Farid dan diundi sebagai peserta kegemaran.Rudy Imran Shamsuddin (24 Mei 2015). Detik penentuan  Harian Metro. Dicapai pada 19 Jun 2015.

Selepas Dewi Remaja tamat, kerjaya lakonannya bermula apabila Mawar diberikan peranan pembantu dalam siri televisyen Astro Ceria, Super Gameboy. Beliau kemudiannya meraih pencapaian luar biasa dalam bidang lakonan apabila dipilih menjayakan peranan antagonis sebagai Elfira dalam drama adaptasi novel Tundukkan Playboy Itu lakonan Uqasha Senrose dan Hafidz Roshdi.

Beliau kemudiannya muncul dalam telefilem Rajuk di TV9 menerusi slot Skrin Di 9. Paling terkini, Mawar muncul sebagai Qisya Iris dalam Suamiku Paling Sweet di Slot Akasia TV3.

Mawar menjadi bintang utama di samping Elvina Mohamad, Amar Baharin dan Syazwan Zulkifly dalam drama berat Kalis Kasih arahan Nazir Jamaluddin yang bersiaran di Slot Samarinda TV3. Beliau menjayakan watak sebagai Senah dalam telefilem Pok Ya Cong Codei, Siti di Hati arahan dan lakonan Sabri Yunus yang bersiaran pada 30 Jun 2018 di Astro Citra.

Kehidupan peribadi
Beliau berkahwin dengan Raden Ahmad Faizal Yaakob yang merupakan adik kepada penyanyi dan cef selebriti terkenal, Dato' Fazley Yaakob pada 9 November 2017. Pasangan ini mengikat tali pertunangan pada 7 Julai 2017. Hasil perkahwinan mereka dikurniakan tiga cahaya mata iaitu Raden Muhammad, Raden Seri Rosabella Cinta dan Raden Seri Riyanna Sayang.Meen Tahrim (9 November 2017). Raf, Mawar langsung pernikahan petang ini Sinar Harian. Dicapai pada 19 Jun 2018. Pada bulan awal muharram tahun 2020 beliau mula memakai hijab dan menutup aurat sepenuhnya. Mstar 22 Ogos 2020. Beliau dan suaminya sah bercerai pada November 2023. Berita Harian 13 Februari 2024.

Kontroversi
Nama Mawar menjadi trending dalam sekelip mata di media sosial berikutan beliau tidak dapat menjawab soalan mengenai perlaksanaan Cukai Barangan dan Perkhidmatan (GST) di negara ini berkuatkuasa 1 April 2015.Zaidi Mohamad (28 Mei 2015). Mawar Rashid lemah semangat gara-gara GST Berita Harian. Dicapai pada 19 Jun 2015. Mawar dikatakan tidak jelas ketika memberikan jawapan kepada setiap pertanyaan mengenai GST. Beliau kemudiannya mengeluarkan kenyataan mohon maaf atas keterlanjuran beliau yang kurang berpengetahuan mengenai ekonomi negara.Mawar Rashid mohon maaf kerana tak tahu makna GST Astro Awani (27 April 2015). Dicapai pada 19 Jun 2015.Mawar mohon maaf kurang peka isu semasa Sinar Harian (27 April 2015). Diperoleh pada 19 Jun 2015.

Diskografi

Single
 Tahun  Tajuk 2024 "Terdiam"

Filemografi

Anugerah dan pencalonan
 Tahun Anugerah Kategori Keputusan 2014/15 <center>Dewi Remaja Dewi Favourite  2017 <center>Anugerah Bintang Popular Berita Harian ke-30 Artis Baru Wanita Popular  2018 <center>Anugerah Bintang Popular Berita Harian ke-31 Pelakon TV Wanita Popular  2020 Anugerah Bintang Popular Berita Harian ke-33 Pelakon TV Wanita Popular Pelakon Filem Wanita Popular  2021 ''Succesful Person In Malaysia 2021 Sucessful Businesswoman 

Rujukan

Pautan luar





 Biodata dan Gambar Mawar Rashid 

Kategori:Kelahiran 1995
Kategori:Orang hidup
Kategori:Orang Malaysia berketurunan Siam
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Orang dari Kelantan
Kategori:Peragawati Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Peserta Dewi Remaja